ཟྭ་ཚོད་མི་ཟད་གཞན་ལ་ཟློ།།སྔགས་ཟློས་ཟློས་གར་ཟླ་བ་ཟླུམ།།ཟླ་གམ་ཟླས་དབྱེ་ཟློག་པ་དང༌།།ཟླ་གྲོགས་ལོ་ཟླ་མྱ་ངན་ཟློ།།བསྐྱར་བའི་ཟློས་སོགས་ཟ་རྐྱང་ངོ༌།།གཅན་གཟན་གཟིག་གི་གཟུགས་བརྙན་གཟིགས།།གཟའ་སྐར་འོད་གཟེར་གཟི་བརྗིད་གཟི།།རྔུལ་གཟན་ཕྲག་པར་གཟེད་ཅིང་གཟར།།གཟོང་གི་གཟེབ་ལ་གཟེར་བུ་གཟུགས།།གཟེགས་མ་གཟེགས་ཟན་གཟིར་བར་གཟས།།ད་གཟོད་དྲིན་གཟོ་ཆུད་མི་གཟོན།།གཟུ་ལུམ་གཟུང་འཛིན་གཟེག་ཆ་ཆུང༌།།ཟུག་གཟེར་ལ་གཟེམ་གཟིམ་མལ་གཟུད།།གཟེ་མ་ཚེར་མ་གཟང་རིང་གཟན།།གྲུ་གཟིངས་ཤ་གཟུག་ཟས་ཀྱི་གཟན།།ཕྱིང་གཟར་གཟར་བུ་དགང་བླུགས་གཟར།།གཟེང་བསྟོད་གཟི་མདངས་གཟོད་མའི་དུས།།རི་གཟར་གཟུགས་མོ་བྱི་ཐུར་གཟུགས།།གཟར་ཐག་གཟུངས་ཐག་གཟབས་ཀྱང་གཟགས།།གཟུངས་སྤོབས་གཟུངས་སྔགས་ཐུགས་གཟུ་བོ།།བསྒོ་བ་རྣར་གཟོན་གས་འཕུལ་ཟའོ།།བཟའ་བ་བཟའ་བཟས་བུད་མེད་བཟའ།།བཟའ་མི་བཟི་ཞིང་མ་བཟླུགས་ཀྱང༌།།ན་བཟའ་བཟང་པོ་ལག་པས་བཟུང༌།།བཟོ་བོས་ལྷུང་བཟེད་བཟེད་ཞལ་བཟེད།།བཟེ་ཆུང་མི་བཟད་ལས་ལ་བཟུར།།བཟོད་པ་ཚོགས་བཟླུམས་སྔགས་བཟླ་བཟླས།།མི་བཟློག་གཡུལ་བཟློག་མྱ་ངན་བཟླ།།གཅིག་ཏུ་བཟླུམས་སོགས་བས་འཕུལ་ཟའོ།།